b"\n_START_ARTICLE_\nTesla Motors\n_START_SECTION_\nBateries\n_START_PARAGRAPH_\nL'abril de 2015, l'empresa va anunciar les bateries Powerwall per \xc3\xbas dom\xc3\xa8stic i industrial, i va rebre comandes anticipades per un valor total de 800 milions de d\xc3\xb2lars. Se'n van anunciar dos models, un de 7 kilowatts-hora i un de 10 kWh a un preu molt millor que bateries comparables, per comen\xc3\xa7ar a lliurar durant l'estiu. Tamb\xc3\xa9 es van anunciar blocs de bateries a una escala superior per aplicacions industrials en unitats de 100 kWh. L'empresa tenia previst d'alliberar les patents de tota la gamma._NEWLINE_A principis del 2017 la seua f\xc3\xa0brica de bateries comen\xc3\xa7\xc3\xa0 a funcionar, tot i que amb una producci\xc3\xb3 per sota del previst a causa de problemes t\xc3\xa8cnics.\n_START_SECTION_\nTesla als Pa\xc3\xafsos Catalans\n_START_PARAGRAPH_\nTesla compta amb dues instal\xc2\xb7lacions als Pa\xc3\xafsos Catalans. La botiga, que tamb\xc3\xa9 inclou el servei t\xc3\xa8cnic de reparaci\xc3\xb3 de vehicles, de l'Hospitalet de Llobregat es va obrir el 19 de setembre de 2017 i la de Barcelona el 17 d'octubre de 2017."